Wærstad startet som fotograf i NRK. Sammen med Ronny Kristoffersen har han produsert og medvirket i flere tv-serier og dokumentarfilmer for NRK. Wærstad og Kristoffersen har også etablert produksjonsselskapet Nils &amp; Ronny. De har blant annet produsert og medvirket i fire sesonger av reisedokumentarene "Walkabout" (1999–2014) og "Nils &amp; Ronnys TV-Cocktail" (2001). De laget dessuten flere innslag som stuntreportere under NRKs sending av EM i fotball 2000.